Document ID: 32008D0425

KOMISIJAS LĒMUMS
(2008. gada 25. aprīlis),
ar ko nosaka standarta prasības attiecībā uz tām valsts programmām konkrētu dzīvnieku slimību un zoonožu izskaušanai, kontrolēšanai un uzraudzībai, ko dalībvalstis iesniedz, lai saņemtu Kopienas finansējumu
(izziņots ar dokumenta numuru C(2008) 1585)
(Dokuments attiecas uz EEZ)
(2008/425/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1) un jo īpaši tā 24. panta 10. punktu,
tā kā:
(1)
Lēmumā 90/424/EEK izklāstītas procedūras, kas nosaka Kopienas finansiālo ieguldījumu programmās, kuru mērķis ir dzīvnieku slimību un zoonožu izskaušana, kontrole un uzraudzība. Saskaņā ar minēto lēmumu Kopienai jādod finansiālais ieguldījums, lai kompensētu izdevumus, kas dalībvalstīm radušies, finansējot minētā lēmuma pielikumā uzskaitīto dzīvnieku slimību un zoonožu izskaušanas, kontroles un uzraudzības valsts programmas.
(2)
Lēmumā 90/424/EEK ir noteikts, ka dalībvalstīm ik gadu vēlākais līdz 30. aprīlim jāiesniedz Komisijai ikgadējās vai daudzgadējās programmas, ko uzsāk nākamajā gadā pēc gada, kurā tās vēlas saņemt finansiālu ieguldījumu no Kopienas.
(3)
Pamatojoties uz 3. pantu Lēmumā 90/424/EEK, kurā izdarīti grozījumi ar Lēmumu 2006/965/EK, finansējumu saistībā ar govju enzootisko leikozi (EBL) un Aujeski slimību var saņemt līdz 2010. gada 31. decembrim.
(4)
Komisijas 2004. gada 29. aprīļa Lēmumā 2004/450/EK, ar ko nosaka standarta prasības to pieteikumu saturam, ar kuriem piesakās uz Kopienas finansējumu dzīvnieku slimību izskaušanas, monitoringa un kontroles programmām (2), noteikts, ka dalībvalstīm, kas vēlas saņemt Kopienas finansējumu programmām, kuru mērķis ir izskaust, uzraudzīt un kontrolēt noteiktas dzīvnieku slimības, jāiesniedz pieteikumi, kuros ietverta minētajā lēmumā prasītā informācija.
(5)
Komisijas 2008. gada 25. aprīļa Lēmumā 2008/341/EK, ar ko paredz Kopienas kritērijus valstu programmām, kuru mērķis ir noteiktu dzīvnieku slimību un zoonožu izskaušana, kontrole un uzraudzība (3), ir noteikti kritēriji valstu programmām, lai Komisija tās varētu apstiprināt saskaņā ar Kopienas finansiālo pasākumu, kas noteikts Lēmuma 90/424/EEK 24. panta 1. punktā.
(6)
Pēc Lēmuma 2008/341/EK pieņemšanas un lai programmu īstenošanas laikā vēl vairāk uzlabotu iesniegšanas, apstiprināšanas un programmu īstenošanā panāktā progresa novērtēšanas procesu, jāatjaunina un šiem kritērijiem atbilstošas jāpadara standarta prasības, ko piemēro dalībvalstu iesniegtajiem pieteikumiem, lai saņemtu Kopienas finansējumu valstu programmām. Skaidrības labad ar šo lēmumu atceļ un aizstāj Lēmumu 2004/450/EK.
(7)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
a)
šā lēmuma I pielikumā attiecībā uz:
-
govju tuberkulozi,
-
govju brucelozi,
-
aitu un kazu brucelozi (B. melitensis),
-
infekciozo katarālo drudzi endēmiskās vai paaugstināta riska zonās,
-
Āfrikas cūku mēri,
-
cūku vezikulāro slimību,
-
klasisko cūku mēri,
-
liesassērgu,
-
govju infekciozo pleiropneimoniju,
-
trakumsērgu,
-
ehinokokozi,
-
trihinelozi,
-
verotoksigēno E. coli,
-
govju enzootisko leikozi (EBL) un Aujeski slimību;
b)
šā Lēmuma II pielikumā attiecībā uz salmonelozi (zoonotisko salmonellu);
c)
šā Lēmuma III pielikumā attiecībā uz transmisīvām sūkļveida encefalopātijām (TSE) - govju sūkļveida encefalopātiju (BSE), skrepi slimību un hronisko novājēšanas slimību (HNS);
d)
šā lēmuma IV pielikumā attiecībā uz putnu gripu mājputniem un savvaļas putniem;
e)
šā lēmuma V pielikumā attiecībā uz:
-
infekciozo hematopoētisko nekrozi,
-
lašu infekciozo anēmiju,
-
karpu pavasara virēmiju (SVC),
-
vīrusu hemorāģisko septicēmiju (VHS),
-
koiju herpesvīrusa infekciju (KHV),
-
bonamiozi (Bonamia ostreae),
-
marteliozi (Marteilia refringens),
-
balto plankumu slimību vēžveidīgajiem.
2. pants
Lēmumu 2004/450/EK atceļ.
3. pants
Šis lēmums ir adresēts dalībvalstīm.
Briselē, 2008. gada 25. aprīlī

Labels: 12
0
15
6